Diari Oficial de la Generalitat Valenciana


Sumari del DOGV 1686, del 18-12-1991 (1991/823501)

RESOLUCIÓ de 4 de desembre de 1991, de la Direcció General de Mitjans de Comunicació Social, per la qual quantifica les subvencions a empreses periodístiques radicades a la Comunitat Valenciana editores de públicacions escrites totalment o parcial en Valencià.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1686

Data del DOGV
:   18-12-1991

Secció del DOGV
:   ALTRES DISPOSICIONS

Número del document
:   1991/823501


Data del document
:   04-12-1991

Organisme emissor
:   Presidència de la Generalitat

Tipus de document
:   Resolució

Resolució de 4 de desembre de 1991, de la Direcció General de Mitjans de Comunicació Social, per la qual quantifica les subvencions a empreses radicades a la Comunitat Valenciana editores de publicacions escrites totalment o parcial en valencià.  
El Decret 4/89, de 28 de juliol, del President de la Generalitat Valenciana, pel qual regula les subvencions a empreses periodístiques editores de publicacions escrites totalment o parcial en valencià, estableix, en l'article 7é, que les subvencions consistiran a pagar a les empreses per cada publicació un mòdul en pessetes d'acord amb el nombre d'exemplars difosos durant l'any anterior al de la presentació de la sol·licitud. La quantia dels mòduls serà fixada per resolució del Director General de Mitjans de Comunicació Social.  
La quantificació de les ajudes a les empreses periodístiques en concepte d'especial utilització del valencià en la publicació s'ha de fer anualment, en funció de les disponibilitats pressupostàries i del nombre d'exemplars difosos pels mitjans l'any anterior.  
En conseqüència, per a executar el que diu l'article 7é del Decret 4/89, de 28 de juliol, del President de la Generalitat Valenciana, i en ús de les facultats conferides per l?esmentat article, resolc:  
Que amb vigència exclusiva durant 1991, i per a les publicacions difoses durant 1990 que desitgen acollir-se a les subvencions referides en el Decret 4/89, de 28 de juliol, del President de la Generalitat Valenciana, el mòdul aplicable serà de l'establert en la següent escala acumulativa:  
25 pessetes per exemplar els primers 100.000  
20 pessetes per exemplar del 100.001 al 150.000  
10 pessetes per exemplar del 150.001 al 200.000   
3 pessetes per exemplar del 200.001 en avant.  
Contra aquesta resolució els interessats podran presentar recurs de reposició, anterior al contenciós administratiu, davant el secretari general, d'acord amb el que estableix l'article 126 de la Llei de Procediment Administratiu, dins el termini d'un mes, comptador a partir de l?endemà de la publicació d'aquesta resolució en el Diari Oficial de la Generalitat Valenciana, com també qualsevol altre que consideren adequat en defensa dels seus drets.  
València, 4 de desembre de 1991. - El Director General de Mitjans de Comunicació Social: Xavier Albiol i Sampietro.